মাটিতে বসে দেবের ভাইফোঁটা, রুক্মিণী দিলেন সুখবর

কলকাতা: ভাইফোঁটা মানে শুধু ফোঁটা দিয়ে ভাইয়ের কপালে ফোঁটা দিয়ে দীর্ঘায়ু কামনা নয়, বরং তার চেয়েও বেশি কিছু। বর্তমান ব্যস্ত সময় ভাই-বোনের মিলন উৎসবে। চরম ব্যস্ততার মধ্যেও বোনের থেকে ভাইফোঁটা (Bhai Phota) নিলেন অভিনেতা সাংসদ দেব (DEV)। বোন দীপালির সঙ্গে ভাইফোঁটার মনছোঁয়া মুহূর্ত ভাগ করে নিয়েছেন নায়ক।

তারকাদের বাড়ির কোনও অনুষ্ঠান মানেই তুমুল আড়ম্বর, আলোর রোশনাই, সহ-তারকাদের আনাগোনা আরও অনেক কিছু। কিন্তু ভাইফোঁটার সকালে অভিনেতা তথা তৃণমূল সাংসদ দেবের বাড়ির অন্য ছবি ধরা পড়ল। বোন দীপালির সঙ্গে ভাইফোঁটার মুহূর্ত ভাগ করে নিয়েছেন নায়ক। ছবিতে দেখা যাচ্ছে, ভাঁজ করা একটি মাদুরের উপর বসে রয়েছেন দেব। সামনে সাধারণ ছোট্ট একটি থালায় রাখা কয়েকটা কাজু বরফি, চন্দনের বাটি আর প্রদীপ। চাকচিক্যের লেশমাত্র নেই। এক্কেবারে সাদামাটা ভাবে বোনের সঙ্গে ভাইফোঁটা পালন করলেন দেব। দেবের ঘরোয়া ভাইফোঁটার ছবি সত্যিই মন ছুঁয়েছে অনুরাগীদের।

আরও পড়ুন:মল্লিকবাড়িতে কাব্য-কবীরের প্রথম ভাইফোঁটা

এক দিকে দেব যখন কলকাতায় ব্যস্ত ভাইফোঁটা নিতে, রুক্মিণীও তাঁর দাদার কাছে গিয়েছেন দিল্লিতে। ভাইঝির জন্মদিন উপলক্ষে দিল্লিতেই থাকার কথা ছিল রুক্মিণীর। সেই সঙ্গে ভাইফোঁটা ছিল তাঁর উপরি পাওনা। একসঙ্গে নিজস্বী ভাগ করে নিয়েছেন নায়িকা। দাদা সেখানে তিন নম্বর বাড়ি কিনেছেন। সেই খবরও দিয়েছেন রুক্মিণী। ছবিতে নায়িকা পরিবারের সঙ্গে সময় কাটাছেন তাও তুলেধরেছেন।

অন্য খবর দেখুন